Anglosaksonci

**Anglosasi** ili **Anglosaksonci**, germanska plemena (Angli, Sasi, Juti) koja su u 5. i 6. stoljeću prodrla u Britaniju i naselila se u njoj. Anglosasima se zovu i pripadnici naroda koji je u Engleskoj, prije normanskog osvajanja, nastao stapanjem keltskih i germanskih, a poslije i skandinavskih (vikinških) etničkih elemenata.
Do kraja 8. stoljeća, Anglosaksonci su stvorili bogatu kulturu kojoj pripadaju remek-dijela draguljarstva, arhiktekture i književnosti. Taj narod vuče podrijetlo iz sjeverne Njemačke i južne Danske gdje su bili poznati kao Angli, Sasi i Juti. U 3. i 4. stoljeću ta su plemena odselila u različite dijelove Rimskog Carstva, među kojima je *Galija*, ili današnja Francuska, gdje je njihov utjecaj bio vrlo kratkotrajan.

## Kraljevine

Anglosaksonci su u Britaniju stigli u 5. stoljeću, tamo su se nastanili i osnovali nekoliko različitih kraljevina. Od svih novonastalih kraljevina, *Wessex* je postao najmoćniji. Naime, među kraljevinama su se uvijek vodile borbe za prevlast. Najstarija je bila Sjeverna Umbrija koja je dominirala za vladavine *Edwina* (633.). Zatim je red došao na *Merciu* i vladare* Aethelbalda* (757) i *Offa* (796)i kao što je već navedeno, konačno je vlast preuzeo Wessex za vladavine Alfreda Velikog. Kad su vikinzi iz Danske napali i zauzeli sjevernu Englesku, Alfred je zaustavio njihov daljnji prodor prema jugu, a Anglosaksonci su ponovo zauzeli sjever u 10.stoljeću.

### Alfred Veliki
Vladar Wessexa i Mercie, Alfred (849. - 899.) bio je sposoban vojnik koji je obranio svoju kraljevinu od Vikinga. Bio je poklonik učenja i obrazovanja, a umjetnost i zanastvo su cvjetali u vrijeme njegove vladavine. Nije mogao istjerati Vikinge iz sjeverne Englaske, no većina ljudi smatrala tj. podanika smatrala ga je svojim zaštitnikom. Bio je prvi engleski kralj koji je postao **nacionalni simbol**.

### Kralj Knut Veliki

Godine 1016. Danci su zavladali cijelom Engleskom na čelu sa popularnim Knutom (o. 995-1035).Knutovi sinovi naslijedili su Englesku, no Anglosaksonac Eduard Ispovjeditelj (oko 1003. - 1066.)ponovo je zavladao zemljom 1042. godine. On nije imao djece pa je,nakon njegove smrti, nemirna Engleska bila vrlo ranjiva na osvajanje Normana.

### Kultura i arhiktektura
Središta kulturnog života bili su samostani i kraljevski dvorovi, Alfred Veliki okupljao je oko sebe učenjake i umjetnike, a i sam je preveo mnoge latinske klasike na anglosaksonski ili staroengleski.
Anglosaksonske crkve poput crkve u *Earls Bartonu*, često imaju četvrtaste tornjeve ukrašene kamenim reljefom. Taj uzorak su u tom vremenu, po svemu sudeći, imale drvene građevine koje nisu sačuvane.

### Ukrašeni rukopisi
Redovnici su bili tvorci vrsnih rukopisa. Jedan redovnik je pisao tekst, dok ga je drugi ilustrirao figurama,primjerice *sv.Dunstan* (oko 909.-988.) *kleči pred Kristom*, a treći ga je ukrašavao.

### Anglosaksonska kronika

U 7. stoljeću misionari s europskog kopna, primjerice *sv. Augustin* iz *Canterburya* preobratili su Anglosaksonce na kršćanstvo. Osnivanje samostana značilo je da sve više ljudi uči čitati i pisati.

U devetom stoljeću je Alfred Veliki naredio da se vodi Kronika, redovito godišnje praćenje engleske povijesti. Obuhvaća živote kraljeva i crkvenih vođa, vojnu povijest i glavne događaje, kao što je invazija Vikinga, a vođena je zaključno s 1154. godinom.

**Bede** je bio engleski redovnik i učitelj u Jarrowu a napisao je *Povijest engleske crkve i naroda*, koji je danas jedan od najvažnijih izvora našeg znanja iz anglosaksonskog vremena.

## Vremenska tablica